《偈四首 其二》
宋代·释文琏

心生种种法生，森罗万象纵横。信手拈来便用，日轮午后三更。

心灭种种法灭，四句百非路好处。直饶达磨出头，也是眼中著屑。

心生心灭是谁，木人携手同归。归到故乡田地，犹遭顶上一锤。

作者简介：释文琏（一○七三～一一四四），俗姓张，遂宁长江（今四川蓬溪县西南）人。初依崇福院希澄，年二十三薙发。钦宗靖康间，住遂宁府西禅。为南岳下十五世，龙门佛眼清远禅师法嗣。高宗绍兴十四年卒，年七十二。《嘉泰普灯录》卷一六、《五灯会元》卷二○有传。今录偈四首。